Document ID: 31994R0232

ΚΑΝΟΝΙΣΜΟΣ (ΕΚ) αριθ. 232/94 ΤΟΥ ΣΥΜΒΟΥΛΙΟΥ της 24ης Ιανουαρίου 1994 για τροποποίηση του κανονισμού (ΕΟΚ) αριθ. 1765/92 για τη θέσπιση καθεστώτος στήριξης των παραγωγών ορισμένων αροτραίων καλλιεργειών
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας, και ιδίως τα άρθρα 42 και 43,
την πρόταση της Επιτροπής (1),
τη γνώμη του Ευρωπαϊκού Κοινοβουλίου (2),
Εκτιμώντας:
ότι η Ευρωπαϊκή Κοινότητα συνήψε συμφωνία, στα πλαίσια της Γενικής Συμφωνίας Δασμών και Εμπορίου, με τις Ηνωμένες Πολιτείες της Αμερικής, όσον αφορά ορισμένους ελαιούχους σπόρους- ότι η συμφωνία έλαβε τη μορφή κοινής δηλώσεως προθέσεων για τους ελαιούχους σπόρους και εγκρίθηκε με την απόφαση 93/355/ΕΟΚ (3)- ότι είναι αναγκαίο να τροποποιηθεί ο κανονισμός (ΕΟΚ) αριθ. 1765/92 (4), προκειμένου να εφαρμοστούν οι όροι αυτής της κοινής δηλώσεως προθέσεων μεταξύ των κρατών μελών υπό μορφήν εθνικών εκτάσεων αναφοράς, οι οποίες θα αντανακλούν τα ιστορικά δεδομένα και τις εξελίξεις στα πλαίσια της μεταρρύθμισης της κοινής γεωργικής πολιτικής-
ότι ο κανονισμός (ΕΟΚ) αριθ. 1765/92 μπορεί να οδηγήσει σε αύξηση της σποράς σπόρων σόγιας, κραμβόσπορων, γογγυλόσπορων και ηλιανθόσπορων, ούτως ώστε να χρειαστεί να πραγματοποιηθούν προσαρμογές στα κέρδη που προκύπτουν για τους παραγωγούς δυνάμει του εν λόγω κανονισμού, όσον αφορά τις ειδικές πληρωμές για την καλλιέργεια ελαιούχων σπόρων- ότι πρέπει να καθοριστούν για τις καλλιέργειες αυτές μέγιστες εγγυημένες εκτάσεις- ότι, σε περίπτωση που σημειωθεί αύξηση της σποράς των καλλιεργειών αυτών, καθ' υπέρβαση του επιπέδου των μέγιστων εγγυημένων εκτάσεων, πρέπει να μειωθούν οι αντισταθμιστικές πληρωμές- ότι η μείωση των αντισταθμιστικών πληρωμών πρέπει να είναι τέτοια ώστε να αποθαρρύνει τη σπορά καθ' υπέρβαση των μέγιστων εγγυημένων εκτάσεων- ότι η καλλιέργεια ηλιανθόσπορου ζαχαροπλαστικής πρέπει να εξαιρεθεί από τα οφέλη της στήριξης αυτής, αρχίζοντας από τις ποσότητες που έχουν σπαρθεί για να συγκομιστούν το 1994,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΟΚ) αριθ. 1765/92 τροποποιείται ως εξής:
1. Στο τέλος του άρθρου 5 παράγραφος 1, προστίθενται τα ακόλουθα στοιχεία:
"ε) από την περίοδο εμπορίας 1994/95, καθορίζονται μέγιστες εγγυημένες εκτάσεις (ΜΕΕ) για τις ειδικές πληρωμές για την καλλιέργεια ελαιούχων σπόρων. Οι εν λόγω εκτάσεις ισοδυναμούν σε μέγεθος με τις εκτάσεις γης που ορίζονται στο παράρτημα IV, μειωμένες κατά το ποσοστό της παύσης της καλλιέργειας γαιών με σύστημα εναλλαγής που εφαρμόζεται για αυτή την περίοδο εμπορίας, ή κατά 10 %, εάν το ποσοστό αυτό είναι κατώτερο του 10 %. Εάν, μετά από την εφαρμογή του άρθρου 2 παράγραφος 6 πρώτη περίπτωση, σημειωθεί υπέρβαση αυτών των μέγιστων εγγυημένων εκτάσεων, η Επιτροπή μειώνει τα τελικά περιφερειακά ποσά αναφοράς για τους σπόρους σύμφωνα με τις διατάξεις των στοιχείων στ) και ζ)-
στ) εάν η έκταση των ελαιούχων σπόρων που έχει ήδη καθοριστέι ως επιλέξιμη για αντισταθμιστικές πληρωμές καθ' οιανδήποτε περίοδο υπερβεί τις μέγιστες εγγυημένες εκτάσεις, η Επιτροπή μειώνει, κατά 1 % για κάθε ποσοστιαία μονάδα υπέρβασης της μέγιστης εγγυημένης έκτασης, τα σχετικά τελικά περιφερειακά ποσά αναφοράς για το έτος αυτό. Με ισχύ από την περίοδο εμπορίας 1994/95, σε περίπτωση που σημειωθεί υπέρβαση της μέγιστης εγγυημένης έκτασης κατά περισσότερο από ένα ποσοστιαίο όριο, εφαρμόζονται ειδικοί κανόνες. Μέχρι το ποσοστιαίο όριο, η μείωση των περιφερειακών ποσών αναφοράς είναι ενιαία σε όλα τα κράτη μέλη. Πέραν του ποσοστιαίου ορίου, πραγματοποιούνται κατάλληλες πρόσθετες μειώσεις σε εκείνα τα κράτη μέλη τα οποία έχουν υπερβεί τις περιλαμβανόμενες στο παράρτημα V εθνικές εκτάσεις αναφοράς, μειωμένες κατά το ποσοστό που αναφέρεται στο στοιχείο ε). Η Επιτροπή καθορίζει, σύμφωνα με τη διαδικασία του άρθρου 38 του κανονισμού αριθ. 136/66/ΕΟΚ, το μέγεθος και την κατανομή των κατάλληλων μειώσεων που πρέπει να εφαρμοστούν και, ειδικότερα, εξασφαλίζει ότι η σταθμισμένη μέση μείωση για την Κοινότητα στο σύνολό της ισούται με το ποσοστό υπέρβασης της μέγιστης εγγυημένης έκτασης-
ζ) το ποσοστιαίο όριο που προβλέπεται στο στοιχείο στ) ανέρχεται σε 0 %. Έως τις 31 Δεκεμβρίου 1996, η Επιτροπή υποβάλλει έκθεση στο Ευρωπαϊκό Κοινοβούλιο και το Συμβούλιο για την εφαρμογή της διάταξης αυτής, συνοδευόμενη, εάν χρειαστεί, από κατάλληλη πρόταση-
η) εάν η αντισταθμιστική πληρωμή μειωθεί σύμφωνα με τις διατάξεις των στοιχείων στ) και ζ), η Επιτροπή μειώνει τα συναφή τελικά περιφερειακά ποσά αναφοράς για την επόμενη περίοδο εμπορίας κατά το ίδιο ποσοστό, εκτός εάν δεν σημειωθεί υπέρβαση της μέγιστης εγγυημένης έκτασης κατά το έτος αυτό. Στην περίπτωση αυτή, η Επιτροπή μπορεί να ορίσει ότι η μείωση αυτή δεν εφαρμόζεται."
2. Στο τέλος του άρθρου 5, προστίθενται οι ακόλουθες παράγραφοι:
"4. Οι παραγωγοί ηλιανθόσπορου ζαχαροπλαστικής, που έχει σπαρεί για να συγκομισθεί μετά τις 30 Ιουνίου 1994, εξαιρούνται από τα οφέλη της στήριξης που προβλέπεται βάσει του παρόντος άρθρου.
5. Το αργότερο στις 31 Δεκεμβρίου 1996, η Επιτροπή δημοσιεύει έκθεση σχετικά με τις εξελίξεις όσον αφορά τα υποπροϊόντα των ελαιούχων σπόρων που καλλιεργούνται σε εκτάσεις όπου έχει παύσει η καλλιέργεια γαιών και σχετικά με τις χρήσεις, πλην εκείνης ως τροφίμων, των υποπροϊόντων αυτών. Η έκθεση περιέχει επίσης απολογισμό της πείρας που αποκτήθηκε με την παρακολούθηση του διαχωρισμού των αλειούχων σπόρων που προορίζονται για κατανάλωση από ανθρώπους ή ζώα και εκείνων που προορίζονται για άλλες χρήσεις πλην τροφίμων. Η έκθεση αυτή συνοδεύεται, εάν χρειασθεί, από κατάλληλη πρόταση."
3. Στο τέλος του άρθρου 12 πρώτο εδάφιο, προστίθεται η ακόλουθη περίπτωση:
"- εκείνη που συμμορφώνονται με την κοινή δήλωση προθέσεων για τους ελαιούχους σπόρους που εγκρίθηκε με την απόφαση 93/355/ΕΟΚ (5)(), και ιδίως με τις διατάξεις σχετικά με την καλλιέργεια ελαιούχων σπόρων σε εκτάσεις όπου έχει παύσει η καλλιέργεια γαιών.
"
4. Στον κανονισμό προστίθενται τα ακόλουθα παραρτήματα:
"ΠΑΡΑΡΤΗΜΑ IV
Εκτάσεις που πρέπει να ληφθούν υπόψη για τον υπολογισμό των μέγιστων εγγυημένων εκτάσεων ελαιούχων σπόρων
Ισπανία, ηλιανθόσπορος 1 411 000 - Πορτογαλία, ηλιανθόσπορος 122 000 - ΕΚ 12, άλλα 3 966 000 - Σύνολο - 5 128
ΠΑΡΑΡΤΗΜΑ V Εθνικές εκτάσεις αναφοράς
"(σε 1 000 ha) Βέλγιο 6 Δανία 236 Γερμανία 929 Ελλάδα 26 Γαλλία 1 730 1 Ιρλανδία 5 Ιταλία 542 Λουξεμβούργο 2 Κάτω Χώρες 7 Ηνωμένο Βασίλειο 385 Ισπανία: ηλιανθόσπορος 1 άλλα σύνολο 1 Πορτογαλία: ηλιανθόσπορος άλλα σύνολο 93
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων. Εφαρμόζεται από την 1η Ιανουαρίου 1994.Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.Βρυξέλλες, 24 Ιανουαρίου 1994.

Labels: 17
19
6